CELEX: 32015R2173
Language: lv
Date: 2015-11-24 00:00:00
Title: Komisijas Regula (ES) 2015/2173 (2015. gada 24. novembris), ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 11. starptautisko finanšu pārskatu standartu (Dokuments attiecas uz EEZ)

25.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 307/11
            
         KOMISIJAS REGULA (ES) 2015/2173
   (2015. gada 24. novembris),
   ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 11. starptautisko finanšu pārskatu standartu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1), un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautiskā Grāmatvedības standartu padome (SGSP) 2014. gada 6. maijā publicēja grozījumus 11. starptautiskajā finanšu pārskatu standartā (SFPS) “Kopīgas struktūras” ar nosaukumu “Līdzdalības iegādes uzskaite kopīgās darbībās”. Grozījumi sniedz jaunas norādes par grāmatvedības procedūru, kas piemērojama līdzdalības iegādei kopīgā darbībā, kurā kopīgas darbības aktivitāte veido uzņēmumu.
            
         
               (3)
            
            
               Grozījumi 11. SFPS ietver dažas atsauces uz 9. SFPS, ko šobrīd nevar piemērot, jo 9. SFPS Savienībā vēl nav pieņemts. Tāpēc jebkura atsauce uz 9. SFPS, kā noteikts šīs regulas pielikumā, būtu jālasa kā atsauce uz 39. starptautisko grāmatvedības standartu (SGS) “Finanšu instrumenti: atzīšana un novērtēšana”.
            
         
               (4)
            
            
               Apspriešanās ar Eiropas Finanšu pārskatu padomdevēju grupu apstiprina, ka grozījumi 11. SFPS atbilst Regulas (EK) Nr. 1606/2002 3. panta 2. punktā izklāstītajiem pieņemšanas kritērijiem.
            
         
               (5)
            
            
               Tādēļ attiecīgi būtu jāgroza Regula (EK) Nr. 1126/2008.
            
         
               (6)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   1.   Regulas (EK) Nr. 1126/2008 pielikumā 11. starptautisko finanšu pārskatu standartu “Kopīgas struktūras” groza, kā norādīts šīs regulas pielikumā.
   2.   Jebkuru atsauci uz 9. SFPS šīs regulas pielikumā saprot kā atsauci uz 39. starptautisko grāmatvedības standartu “Finanšu instrumenti: atzīšana un novērtēšana”.
   2. pants
   Ikviens uzņēmums piemēro 1. pantā minētos grozījumus vēlākais no datuma, kad sākas tā pirmais finanšu gads, kura sākums ir 2016. gada 1. janvārī vai pēc tam.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 24. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 243, 11.9.2002., 1. lpp.
   
   
      (2)  Komisijas 2008. gada 3. novembra Regula (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
   
      PIELIKUMS
      
         Uzskaite par līdzdalības iegādi kopīgās darbībās
      
      (Grozījumi 11. SFPS)
      
         
            “Pavairošana atļauta Eiropas ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no IASB šādā tīmekļa vietnē: www.iasb.org”.
         
      
      
         Grozījumi 11. SFPS “Kopīgas struktūras”
      
      Pievienots 21.A punkts. 20.–21. punkts ir ietverts uzziņas vajadzībām, bet grozījumi nav izdarīti.
      
         Kopīga darbība
      
      
               
                  
                     20.
                  
               
               
                  Saistībā ar savu līdzdalību kopīgā darbībā kopīgas struktūras operators atzīst:
                  
                              
                                 a)
                              
                           
                           
                              
                                 savus aktīvus, tostarp savu daļu kopīgi turētos aktīvos;
                              
                           
                        
                              
                                 b)
                              
                           
                           
                              
                                 savas saistības, tostarp savu daļu kopīgas struktūras saistībās;
                              
                           
                        
                              
                                 c)
                              
                           
                           
                              
                                 savus ieņēmumus, kas rodas, pārdodot tā daļu kopīgas darbības rezultātā saražotajā produkcijā;
                              
                           
                        
                              
                                 d)
                              
                           
                           
                              
                                 savu daļu no ieņēmumiem, kas rodas, pārdodot kopīgas darbības saražoto produkciju; un
                              
                           
                        
                              
                                 e)
                              
                           
                           
                              
                                 savus izdevumus, tostarp savu daļu kopīgi radītos izdevumos.
                              
                           
                        
            
               
                  21.
               
               
                  Kopīgas struktūras operators uzskaita aktīvus, saistības, ieņēmumus un izdevumus saistībā ar savu līdzdalību kopīgā darbībā saskaņā ar tiem SFPS, kurus piemēro konkrētajiem aktīviem, saistībām, ieņēmumiem un izdevumiem.
               
            
               
                  21. A
               
               
                  Ja uzņēmums iegādājas līdzdalību kopīgā darbībā, kas ir uzskatāma par uzņēmējdarbību, kā definēts 3. SFPS, tad tas savas daļas apmērā saskaņā ar 20. punktu piemēro visus 3. SFPS un citu SFPS uzņēmējdarbības apvienošanas grāmatvedības principus, kuri nav pretrunā šā SFPS norādēm, un izpauž minētajos SFPF pieprasīto informāciju par uzņēmējdarbības apvienošanu. Tas attiecas gan uz sākotnējo līdzdalību, gan uz papildu līdzdalību kopīgā darbībā, kas ir uzskatāma par uzņēmumu. Uzskaite par līdzdalības iegādi šādā kopīgā darbībā ir precizēta B33A–B33D punktā.
               
            B pielikumā ir grozīts galvenais virsraksts pirms B34. punkta un ir pievienots B33A–B33D punkts un to attiecīgie virsraksti.
      
         Kopīgā struktūrā iesaistīto pušu finanšu pārskati (21.A–22. punkts)
      
      
         Uzskaite par līdzdalības iegādi kopīgās darbībās
      
      
               
                  B33A
               
               
                  Ja uzņēmums iegādājas līdzdalību kopīgā darbībā, kas ir uzskatāma par uzņēmējdarbību, kā definēts 3. SFPS, tad tas savas daļas apmērā saskaņā ar 20. punktu piemēro visus 3. SFPS un citu SFPS uzņēmējdarbības apvienošanas grāmatvedības principus, kuri nav pretrunā šā SFPS norādēm, un izpauž minētajos SFPF pieprasīto informāciju par uzņēmējdarbības apvienošanu. Uzņēmējdarbības apvienošanas grāmatvedības principi, kas nav pretrunā šā SFPS norādēm, cita starpā ietver:
                  
                              a)
                           
                           
                              tādu identificējamo aktīvu un saistību patiesās vērtības noteikšanu, kas nav posteņi, uz kuriem attiecināmi 3. SFPS un citu SFPS izņēmumi;
                           
                        
                              b)
                           
                           
                              ar iegādi saistīto izmaksu atzīšanu par to periodu izdevumiem, kuros izmaksas ir radušās un pakalpojumi ir saņemti, ar izņēmumu, ka parāda vai pašu kapitāla vērtspapīru emisijas izmaksas atzīst saskaņā ar 32. SGS “Finanšu instrumenti: informācijas sniegšana” un 9. SFPS; (1)
                              
                           
                        
                              c)
                           
                           
                              tādu atliktā nodokļa aktīvu un atliktā nodokļa saistību atzīšanu, kas rodas no aktīvu vai saistību sākotnējās atzīšanas, izņemot attiecībā uz atliktā nodokļa saistībām, kuras rodas no nemateriālās vērtības sākotnējās atzīšanas, kā saistībā ar uzņēmējdarbības apvienošanu noteikts 3. SFPS un 12. SGS “Ienākuma nodokļi”;
                           
                        
                              d)
                           
                           
                              pārsnieguma, kas veidojas starp pārvesto atlīdzību un iegādāto identificējamo aktīvu un pārņemto saistību, ja tādas ir, neto summām iegādes datumā, atzīšanu par nemateriālo vērtību; kā arī
                           
                        
                              e)
                           
                           
                              naudu ienesošās vienības, kurai ir iedalīta nemateriālā vērtība, ieguldījuma vērtības samazināšanās pārbaude vismaz reizi gadā un kad vien ir pazīmes, ka vienības ieguldījuma vērtība varētu būt samazinājusies, kā attiecībā uz uzņēmējdarbības apvienošanas rezultātā iegūtu nemateriālo vērtību noteikts 36. SGS “Aktīvu vērtības samazināšanās”.
                           
                        
            
               
                  B33B
               
               
                  Uz kopīgas darbības veidošanu attiecas arī 21.A un B33A punkts, taču tikai tādā gadījumā, ja viena no kopīgajā darbībā iesaistītajām pusēm kopīgajā darbībā tās izveides brīdī ir ieguldījusi pastāvošu uzņēmējdarbību, kā definēts 3. SFPS. Tomēr šos punktus nepiemēro kopīgas darbības izveidei, ja visas puses, kas piedalās kopīgajā darbībā, tās izveides brīdī iegulda tikai aktīvus vai aktīvu grupas, kuras nav uzskatāmas par uzņēmējdarbību.
               
            
               
                  B33C
               
               
                  Kopīgas struktūras operators varētu palielināt savu līdzdalību kopīgā darbībā, kas ir uzskatāma par uzņēmējdarbību, kā definēts 3. SFPS, iegādājoties papildu līdzdalību kopīgajā darbībā. Šādos gadījumos iepriekšējā līdzdalība kopīgajā darbībā netiek novērtēta atkārtoti, ja kopīgās struktūras operators saglabā kopīgu kontroli.
               
            
               
                  B33D
               
               
                  Uz līdzdalības iegādi kopīgā darbībā neattiecina 21.A punktu un B33A–B33C punktu, ja pirms un pēc iegādes puses, kam ir kopīga kontrole, tostarp uzņēmums, kurš iegādājas līdzdalību kopīgajā darbībā, kopīgi kontrolē viena un tā pati galīgā kontrolējošā puse vai puses, un šī kontrole nav pārejoša.
               
            C pielikumā ir pievienots C1AA un C14A punkts, un to attiecīgie virsraksti.
      SPĒKĀ STĀŠANĀS DIENA
      …
      
               
                  C1AA
               
               
                  Ar 11. SFPS grozījumiem “Uzskaite par līdzdalības iegādi kopīgās darbībās”, kas tika publicēti 2014. gada maijā, grozīja virsrakstu pēc B33. punkta un pievienoja 21.A, B33A–B33D un C14A punktu, un to attiecīgos virsrakstus. Uzņēmums šos grozījumus piemēro perspektīvi gada periodiem, kas sākas 2016. gada 1. janvārī vai pēc tā. Tos drīkst piemērot arī no agrāka datuma. Ja uzņēmums piemēro minētos grozījumus agrākam periodam, šis fakts ir jāatklāj.
                  …
               
            
         Uzskaite par līdzdalības iegādi kopīgās darbībās
      
      
               
                  C14A
               
               
                  Ar 11. SFPS grozījumiem “Uzskaite par līdzdalības iegādi kopīgās darbībās”, kas tika publicēti 2014. gada maijā, grozīja virsrakstu pēc B33. punkta un pievienoja 21.A, B33A–B33D un C1AA punktu, un to attiecīgos virsrakstus. Gadījumos, kad līdzdalības iegādes kopīgās darbībās ir uzskatāmas par uzņēmējdarbību, kā definēts 3. SFPS, uzņēmums šos grozījumus piemēro perspektīvi attiecībā uz tām iegādēm, kas notikušas, sākot no pirmā perioda, kurā tas piemēro šos grozījumus. Līdz ar to nav jākoriģē summas, kas ir atzītas attiecībā uz tādu līdzdalības iegādi kopīgās darbībās, kas notikusi iepriekšējos periodos.
               
            
         Secīgie grozījumi 1. SFPS “Starptautisko finanšu pārskatu standartu pirmreizēja pieņemšana”
      
      Pievienots 39.W punkts.
      SPĒKĀ STĀŠANĀS DIENA
      …
      
               
                  39 W
               
               
                  Ar 11. SFPS grozījumiem “Uzskaite par līdzdalības iegādi kopīgās darbībās”, kas tika publicēti 2014. gada maijā, grozīja C5. punktu. Uzņēmums šo grozījumu piemēro gada periodiem, kas sākas 2016. gada 1. janvārī vai pēc šā datuma. Ja uzņēmums saistītos 11. SFPS grozījumus “Uzskaite par līdzdalības iegādi kopīgās darbībās” piemēro agrākam periodam, 5C punkta grozījumu piemēro šim agrākajam periodam.
               
            C pielikumā groza C5. punktu.
      
         C pielikums
      
      
         Atbrīvojumi attiecībā uz uzņēmējdarbības apvienošanu
      
      …
      
               
                  C5
               
               
                  Atbrīvojums attiecībā uz iepriekšējām uzņēmējdarbības apvienošanām ir piemērojams arī ieguldījumu asociētos uzņēmumos, kopuzņēmumos un kopīgās darbībās iepriekšējām iegādēm, kas ir uzskatāmas par uzņēmējdarbību, kā noteikts 3. SFPS. Bez tam C1. punktam izvēlēto datumu tāpat piemēro visām šīm iegādēm.
               
            
         (1)  Ja uzņēmums piemēro šos grozījumus, bet vēl nepiemēro 9. SFPS, atsauce uz 9. SFPF šajos grozījumos ir lasāma kā atsauce uz 39. SGS “Finanšu instrumenti: atzīšana un novērtēšana.”